Alle tiders sild Det blev kokke-teamet Anders Olesen og Jesper Winther fra Skagen Fiskerestaurant der løb med sejren. Sild med tyttebær Vindersilden udmærkede sig ved en speciel friskhed. Grundlæggende består marinaden af passende mængder salt og sukker, og så er der yderligere tilsat velsmagende urter. Specielt anvendelsen af tyttebær betyder, at denne årets sild får en meget frisk smag. 15. og sidste gang Det er 15. gang, Hirtshals Kulinariske Sildelaug har kåret årets sild. Det er gået godt, og ud fra devisen; man skal stoppe mens legen er god, har sildelauget besluttet at stoppe her med Årets sild 2008 - alle tiders. Køb silden efter pinse Silden sættes i produktion hos firmaet P. Lykkeberg, og umiddelbart efter pinse kan den købes hos de fleste fødevarebutikker landet over. Dommerpanelet Dommerpanelet bestående af justitsminister Lene Espersen, direktør Susanne Folmer fra Lykkeberg Sild, skuespilleren Per Pallesen, sangeren Niels Hausgaard, restauratør og kok Henrik Nielsen, Sølyst, København og kokkefaglærer Henning Barmer Jensen, Aalborg, var sat på en vanskelig opgave, da de skulle vælge Årets sild 2008 ud blandt otte forskellige kreationer. Kåringen fandt sted på Restaurant Fyrklit i Hirtshals.

Opsummering:
En sild med traditionelle egenskaber og en frisk smag af bær faldt i dommernes smag.
Det var silden fra Skagen Fiskerestaurant, der faldt i de otte dommeres smag, da Hirtshals Kulinariske Sildelaug mandag, for sidste gang, kårede årets sild.